2. Revision af Erhvervspolitik 2020 (Åben)
Tidl. politisk behandling BY, 28.06.16, pkt. 112
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til en revision af Favrskov Kommunes Erhvervspolitik 2020 (bilag 1). 
Byrådet skal desuden tage stilling Erhvervshandleplan 2021 (bilag 2). 
Byrådet godkendte den nuværende erhvervspolitik i 2016, som er gældende frem til og med 2020. Det var 
derfor planen, at der i løbet af 2020 skulle udformes en helt ny erhvervspolitik. Grundet corona-situationen 
aftalte Økonomiudvalget 19. maj 2020, at forvaltningen i stedet skulle revidere den gældende 
erhvervspolitik. Med revisionen foreslås desuden en forlængelse af politikken frem til og med 2022. 
Samtidig blev det aftalt at udskyde det planlagte udbud af den lokale erhvervsservice til medio 2021. 
Favrskov Erhvervsråd vil derfor også være leverandør af den lokale erhvervsservice i 2021.
Revisionen af Erhvervspolitik 2020 tager udgangspunkt i, at der i 2019 trådte en ny erhvervsfremmelov i 
kraft. Lovens formål var bl.a. at sikre et mere simpelt og overskueligt erhvervsfremmesystem uden 
opgaveoverlap mellem offentlige aktører på området. Der blev derfor bl.a. lavet en adskillelse af den basale 
og den specialiserede erhvervsservice. Erhvervshusene skal yde specialiseret erhvervsservice, mens 
kommunerne har ansvaret for den basale erhvervsservice.
VURDERING
Borgmestersekretariatet vurderer, at der er behov for en revision af erhvervspolitikken. Dels pga. 
ændringerne i lovgivningen og dels fordi erhvervslivets vilkår og muligheder har ændret sig de seneste år. 
Det betyder, at en række indsatser er blevet uaktuelle. 
Det anbefales, at Byrådet fastholder de fem overordnede strategiske mål fra 2016, da disse stadig vurderes 
at være aktuelle i forhold til den fremadrettede erhvervsudvikling i [adresse]:

VÆKST, der skaber nye arbejdspladser.

IVÆRKSÆTTERI, som fører til succes.

FYSISKE RAMMER, som styrker erhvervslivet.

ARBEJDSKRAFT, der matcher erhvervslivets behov.

ERHVERVSSERVICE, der skaber udvikling.
I forlængelse heraf foreslås det, at erhvervspolitikken tilføjes en række nye fokusområder og indsatser. 
F.eks. tilføjes fokus på grøn omstilling af erhvervslivet, udvikling af e-handelsvirksomhederne samt målet 
om at tilvejebringe et passende udbud af attraktiv erhvervsjord. Det sidste er aktualiseret af, at der efter 
flere års stilstand i salget af erhvervsjord nu er en større efterspørgsel. Derudover justeres en række 
eksisterende fokusområder, så de fremstår mere aktuelle og præcise i forhold til virksomhedernes behov. 
Bl.a. indskrives målet om, at 30 % af folkeskoleeleverne i 2025 skal vælge en erhvervsuddannelse.
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Anne Bech 
Natasha Paulsen (tinj)
I forslag til Erhvervshandleplan 2021 foreslås, at der igangsættes en række nye initiativer (bilag 3), som 
understøtter virksomhedernes fortsatte udvikling:

Tilbud til virksomhederne om mere effektiv produktion og energibesparelser via aftale med 
udviklingscentret DAMRC (2021-23). 

Udviklingsforløb for virksomheder, som skal gøre dem mere robuste via aftale med Erhvervshus 
[adresse] (2021-23).

Sparring for ambitiøse SMV’er og iværksættere via aftale med Connect Denmark (2021).

En særlig indsats for detailhandlen, som skal tilbyde dem kompetenceløft inden for bl.a. online 
markedsføring og -salg samt omni-channel løsninger (2021).

Tilskudspuljer til privat rådgivning for e-handelsvirksomheder, detailhandel, håndværksvirksomheder 
og iværksættere (2021).
De nye initiativer i handleplanen påvirker også de opgaver, som Favrskov Erhvervsråd skal løse i medfør 
af ”Resultatkontrakt for 2021”. 
ØKONOMI
De nye initiativer i Erhvervshandleplan 2021 vil i perioden 2020-22 beløbe sig til 960.000 kr. Der afsættes 
desuden 756.000 kr. til resultatkontrakten med Favrskov Erhvervsråd for 2021. Både initiativerne og 
kontrakten kan gennemføres inden for den nuværende økonomiske ramme for erhvervsområdet og 
overførsler fra tidligere år. Herudover disponeres 100.000 kr. til den særlige indsats for detailhandlen af e-
handelspuljen, som Økonomiudvalget afsatte i 2018.
INDDRAGELSE
I forbindelse med vedtagelsen af Erhvervspolitik 2020 blev der i 2016 gennemført en seks ugers høring 
hos bl.a. Favrskov Erhvervsråd, arbejdsgiver- og arbejdstagerorganisationer, uddannelsesinstitutioner i 
kommunen, Væksthus Midtjylland og Region Midtjylland. Den reviderede erhvervspolitik og handleplan har 
været sendt til kommentering hos Favrskov Erhvervsråd.
INDSTILLING
Kommunaldirektøren indstiller til Byrådet:
1.
At godkende forslag til Erhvervspolitik 2022 for Favrskov Kommune.
2.
At godkende forslag til Erhvervshandleplan 2021.
BESLUTNING
Økonomiudvalget, 8. december 2020:
Fraværende: Ingen
Indstilles godkendt. 
Byrådet, 15. december 2020:
Fraværende: Ingen
Godkendt. 
Bilag
1.
Erhvervspolitik 2022  (226784)
2.
Erhvervshandleplan 2021 (226777)
3.
Solveig Kjær 2021-23 - Erhvervshandleplan 2021 (226788)
